ఐసిసి 95వ వార్షిక సర్వసభ్య సమావేశం ప్రారంభ కార్యక్రమం లో ప్రధాన మంత్రి ప్రసంగం

నమస్కారం. మీరంతా పూర్తి శక్తి తో ఉన్నారని ఆశిస్తాను. ఒక దేశాని కి 95 సంవత్సరాలు నిరాటంకం గా సేవ చేయడం అంటే అది ఏ సంస్థ చరిత్ర లో అయినా పెద్ద ఘట్టమే. తూర్పు భారతం లో, ప్రత్యేకించి ఈశాన్య ప్రాంతాల అభివృద్ధి కి ప్రత్యేకించి తయారీ యూనిట్ల ఏర్పాటు కు ఇండియన్ చాంబర్ ఆఫ్ కాంగ్రెస్ (ఐసిసి) ఎంతో కృషి చేసింది. ఇది నిజంగా ఎంతో చరిత్రాత్మకం. ఇందుకు గాను తమ వంతు తోడ్పాటు ను అందించిన ప్రముఖులు ప్రతి ఒక్కరి ని నేను అభినందిస్తున్నాను. మిత్రులారా, ఐసిసి 1925 వ సంవత్సరం లో ఏర్పాటైన నాటి నుండి, స్వాతంత్ర్యం కోసం భారతదేశం చేసిన పోరాటానికి సాక్షి గా నిలచింది. తీవ్ర దుర్భిక్షాల ను మరియు ఆహార సంకటాల ను ఎన్నిటినో చూసింది. అలాగే, భారతదేశ వృద్ధి ప్రక్షేప పథం లో ఒక భాగం గా కూడా ఉన్నది. దేశం బహుళ సవాళ్ల ను ఎదుర్కొంటున్న కాలం లో ఈ రోజు న ఈ ఎజిఎమ్ జరుగుతోంది. కరోనా వైరస్ తో యావత్ ప్రపంచం పోరాటం చేస్తోంది. భారతదేశం కూడా అవిశ్రాంతం గా పోరాటం సాగిస్తోంది. ఎప్పటికప్పుడు కొత్త కొత్త సవాళ్లు కూడా తెర పైకి వస్తున్నాయి. ఏదో ఒక చోట ఆహారం కొరత; మరొక చోట మిడతల దండు సమస్య; ఇంకొక చోట వడగళ్ల వానలు విధ్వంసాన్ని సృష్టిస్తుంటే, మరొక చోట చమురు క్షేత్రాల లో మంట లు చెలరేగాయి; లేదంటే, పలు ప్రాంతాల లో స్వల్ప స్థాయి భూప్రకంపన లు సంభవించాయి.. మీదు మిక్కిలి గా దేశ తూర్పు కోస్తా ప్రాంతం లోని మరియు పడమటి ప్రాంతం లోని కోస్తా తీర ప్రాంత రాష్ట్రాల లో రెండు తుపాను లు రెండు తుపాను లు ఒక దాని వెనుక మరొకటి గా సంభవించి పెను సవాలు ను రువ్వాయి. అన్నిటి తోను మనం కలసికట్టు గా పోరాటం సాగిస్తున్నాము. తరచు గా కాలం మనలను పరీక్షిస్తూ ఉంటుంది. కొన్ని సార్లు ఎన్నో సవాళ్లు, కష్టాలు ఒక్కసారి గా చుట్టుముట్టి దాడి చేస్తాయి. అయితే అటువంటి సందర్భాలు ఎదురైనప్పుడల్లా మన ధోరణి ఒక్కటే మనకు ఉజ్వల భవిష్యత్తు కు భరోసా ఇస్తుంది. అటువంటి సవాళ్ల ను మనం ఎంత దీటు గా ఎదుర్కొంటున్నాం, కష్టాల పై ఎంత సంకల్పశుద్ధి తో పోరాడుతున్నాం అనేది మన ముందుకు రాబోయే అవకాశాల ను నిర్ణయిస్తుంది. మిత్రులారా, ఒక నానుడి ఉంది. అది – ‘‘మన్ కే హారే హార్, మన్ కే జీతే జీత్’’ – అన్నదే. మన ఆత్మస్థైర్యం, సంకల్పాలే మన కు ముందుదారి ని చూపుతాయి ఈ రోజు న కూడా ఎవరైతే ఓటమి ని అంగీకరిస్తారో వారి ముందు కొద్ది అవకాశాలు మాత్రమే మిగులుతాయి. అలాగే ఎవరైతే విజయాన్ని సాధించడం కోసం శ్రమిస్తూ అచంచల విశ్వాసం తో ముందుకు సాగుతారో, ప్రతి ఒక్కరికీ ఎంతగా మద్దతు ఇస్తారో- మరి అంతగా వారి ముందు పలు అవకాశాలు వచ్చి వాలుతాయి. మిత్రులారా, మన సంఘీభావం, మన స్ఫూర్తి ఎంతో కష్టమైన సవాళ్ల తో కలిసికట్టు గా పోరాడే శక్తి ని అందిస్తున్నాయి. మన సంకల్పం, మన ఆత్మస్థైర్యం జాతి కి పెద్ద బలం. బలం గా నిలవడమే ఎంత కష్టానికైనా సరైన పరిష్కారం. అత్యంత కష్ట కాలాలు వచ్చినప్పుడల్లా భారతదేశ సంకల్పాన్ని పటిష్ఠం చేస్తూ వస్తున్నాయి. తద్వారా ఆ బలం, శక్తి దేశప్రజలందరూ ఒక జాతి గా నిలిచే సంకల్పాన్ని అందిస్తున్నాయి. మీ అందరి ముఖాల లో, కోట్లాది దేశ ప్రజల ప్రయత్నంలో అదే భావాన్ని నేను చూడగలుగుతున్నాను. కరోనా సంక్షోభం ప్రపంచం అంతటా ఉంది. యావత్ ప్రపంచం పోరాడుతోంది. కరోనా పోరాట యోధుల సహాయం తో మన దేశం కూడా పోరాడుతోంది. అన్నింటి కన్నా మిన్న గా ఈ రోజు న భారత పౌరుల లో ప్రతి ఒక్కరూ ఈ వైపరీత్యాన్ని అవకాశం గా మలచుకోవాలన్న సంకల్పాన్ని కనబరుస్తున్నారు. మనందరం దేశాని కి ఒక పెద్ద మలుపు ను అందించవలసిన సమయం ఇది. ఈ మలుపు ఏది? అదే “ఆత్మనిర్భర్ భారత్, స్వయంసమృద్ధ భారత్”. ఎన్నో సంవత్సరాలు గా ప్రతి ఒక్క భారతీయుని లో ఈ స్వయంసమృద్ధి భావమే తొణికిసలాడుతోంది. కాని ప్రతి ఒక్క భారతీయుని మనసు లో ఒక పెద్ద ఆకాంక్ష ఉంది. వైద్య పరికరాల విభాగం లో మనం స్వయంసమృద్ధి ని సాధించాలి అని నేను కోరుతున్నాను. అలాగే రక్షణ ఉత్పత్తుల తయారీ లో, బొగ్గు, ఖనిజ రంగాల లో స్వయంసమృద్ధి ని ఆకాంక్షిస్తున్నాను. వంటనూనెలు, ఎరువుల విభాగాల లో స్వయంసమృద్ధి ని అభిలషిస్తున్నాను. ఇలెక్ట్రానిక్స్ తయారీ, సౌర ఫలకాలు, బ్యాటరీ ల తయారీ, చిప్ తయారీల లో స్వయంసమృద్ధి ని సాధించాలని వాంఛిస్తున్నాను. విమానయాన రంగం లో స్వయంసమృద్ధి ని సాధించాలని ఆశిస్తున్నాను. ఇలా లెక్కలేనన్ని ఆకాంక్షలు, కోర్కె లు ప్రతి ఒక్క భారతీయుని మనసు ను కుదిపివేస్తున్నాయి. మిత్రులారా, గత ఐదారు సంవత్సరాలు గా భారతదేశం యొక్క విధానాలు, ఆచరణలు అన్నిటి లో ఈ స్వయంసమృద్ధ భారతదేశం ఆవిష్కారమే మహోన్నత లక్ష్యం గా ఉంది. ఈ రోజు న కరోనా వైరస్ ఆ లక్ష్యం లో వేగం ఎంతగా పెంచాలో మనకు బోధించింది. ఈ బోధన నుండే ఆత్మనిర్భర్ భారత్ ప్రచార ఉద్యమం ఆవిర్భవించింది. మిత్రులారా, కుటుంబాల లో కూడా మనం దీనిని చూస్తూ ఉంటాము. కుటుంబం లో కుమారుడు గాని, కుమార్తె గాని- ఎవరైనా ఎదిగి 18-20 సంవత్సరాల వయస్సు వారు అయ్యారంటే గనక- స్వతంత్రం గా, స్వయం సమృద్ధం గా ఉండడం నేర్చుకోవలసింది అని మనం చెప్తూ ఉంటాము. ఒక రకం గా, స్వయంసమృద్ధ భారతదేశం యొక్క ఒకటో పాఠం కుటుంబం నుండే మొదలవుతుంది. భారతదేశం కూడా స్వయంసమృద్ధి ని సాధించితీరాలి. మిత్రులారా, ‘ఆత్మనిర్భర్ భారత్’ ప్రచార ఉద్యమాన్ని సీదాసాదా గా చెప్పాలి అంటే విదేశాల పై ఆధారపడటాన్ని భారతదేశం తగ్గించుకోవాలనేదే దాని యొక్క భావం. మన దేశం తప్పనిసరి గా దిగుమతి చేసుకొంటున్న అన్నిటి ని దేశం లోనే తయారుచేసుకోవడాన్ని నేర్చుకోవాలి. అలాగే భవిష్యత్తు లో ఆ వస్తువుల ఎగుమతిదారు గా పరివర్తన చెందే దిశ గా మనం కృషి చేయాలి. అంతే కాదు, మన దేశం లో చిన్న తరహా పారిశ్రామికులు, వృత్తి కళాకారులు, హస్తకళాకారులు, కోట్లాది మహిళల కు బ్రతుకుదెరువు ను కల్పిస్తున్న స్వయం సహాయక సమూహాలు దశాబ్దాల తరబడి తయారు చేస్తూ వస్తున్న మరియు విక్రయిస్తున్న ఉత్పత్తులన్నిటి దిగుమతి ని మనం నియంత్రించాలి. అవే వస్తువుల ను విదేశాల నుండి తెచ్చుకొనే ధోరణి ని మనం నియంత్రించుకోవాలి. దీని ని ఆచరించడం ద్వారా, మనం చిన్న నవపారిశ్రామికులు తయారు చేసిన వస్తువులు కొనుగోలు చేయడం, వారికి డబ్బు ను అందించడమే కాక, వారి యొక్క శ్రమ శక్తి కి ప్రతిఫలాన్ని ఇవ్వడం తో పాటు వారిని గౌరవించిన వారం కూడా అవుతాము. ఈ ఒక్క సుహృద్భావపూర్వకమైన పని వారి హృదయాల లో ఎంతటి గాఢమైన ముద్ర ను వేస్తుందో, వారు ఎంత గర్వపడతారో మనకు కనీసం తెలియనైనా తెలియదు. అందుకని, స్థానికమే నినాదం గా మార్చుకునే సమయం ఇది. ప్రతి ఒక్క గ్రామం, ప్రతి ఒక్క పట్టణం, ప్రతి ఒక్క జిల్లా, ప్రతి ఒక్క రాష్ట్రం, యావత్తు దేశం ఇందుకు సిద్ధం కావాలి. మిత్రులారా, స్వామి వివేకానందుల వారు ఒక లేఖ లో ఇలా రాశారు. భారతీయులు తయారు చేసిన వస్తువులే వినియోగించడం, భారతీయ కళావస్తువుల కు మార్కెట్ ను కల్పించడమే ఇప్పుడు మనం చేయవలసిన తేలికపాటి కృషి. స్వామి వివేకానందుల వారు చూపిన ఈ మార్గమే కోవిడ్ అనంతర ప్రపంచం లో భారతదేశాని కి స్ఫూర్తి కావాలి. ఇప్పుడు దేశం ఆ ప్రతిజ్ఞ నే చేసింది, ఆ దిశ గా అడుగులు వేస్తోంది. ఆత్మనిర్భర్ భారత్ ప్రచార ఉద్యమం లో ప్రకటించిన సంస్కరణలన్నిటిని త్వరితం గా అమలు పరుస్తున్నాము. ఎమ్ఎస్ఎమ్ఇ ల నిర్వచనాన్ని విస్తరించడం లేదా ఎమ్ఎస్ఎమ్ఇల కు కోట్లాది రూపాయల ప్రత్యేక నిధుల ను కేటాయించడం వంటివన్నీ ఈ రోజు న వాస్తవం అవుతున్నాయి. ఐబిసి కి సంబంధించిన నిర్ణయం కావచ్చు, చిన్న చిన్న పొరపాటుల ను నేరాల జాబితా నుండి తొలగించడం కావచ్చు, పెట్టుబడి ప్రతిపాదనలు త్వరిత గతి న అమలు చేయడానికి ప్రాజెక్టు డెవలప్ మెంట్ విభాగాలను ఏర్పాటు చేయడం కావచ్చు.. ఇలాంటి పనులెన్నిటినో చేపట్టడం జరిగింది. ఈ రోజు న బొగ్గు, ఖనిజ రంగం సహా భిన్న రంగాల ను పోటీ కి సంసిద్ధం చేయడానికి, ప్రకటించిన సంస్కరణ ల నుండి పూర్తి లాభాన్ని పొందడానికి పరిశ్రమ ముందుకు రావాలి. యువ మిత్రులు కూడా ముందుకు రావాలి. మిత్రులారా, రైతాంగం కోసం ఇటీవల తీసుకున్న నిర్ణయాలు వ్యవసాయ ఆర్థిక వ్యవస్థ ను బానిసత్వం నుండి విముక్తం చేశాయి. ఈ రోజు న రైతులు వారి యొక్క ఉత్పత్తుల ను దేశం లో ఎక్కడైనా విక్రయించుకొనే స్వేచ్ఛ ను పొందారు. ఎపిఎమ్ సి చట్టం లో, నిత్యావసర వస్తువుల చట్టం లో సవరణ లు రైతాంగం, పరిశ్రమ భాగస్వామ్యాల కు అవకాశాలను తెరచాయి. రైతులు, గ్రామీణ ఆర్థిక వ్యవస్థ పునరుజ్జీవం పొందడం ఖాయం. ప్రభుత్వ నిర్ణయాలు రైతు ను ఉత్పత్తిదారు గా, అతని పంటల ను ఉత్పత్తి గా గుర్తించాయి. మిత్రులారా, రైతుల ఖాతాల లోకి నేరుగా నగదు బదిలీ చేయడం కావచ్చు, ఎమ్ఎస్ పి ని కల్పించడం కావచ్చు, పింఛన్లు అందించడం కావచ్చు.. మా ప్రయత్నాలన్నీ రైతుల ను సాధికారం చేసేవే. ఈ రోజు న రైతులు అతి పెద్ద మార్కెట్ శక్తి గా మారడానికి సహాయం అందుతోంది. మిత్రులారా, స్థానిక ఉత్పత్తుల కోసం ఈ రోజు న అనుసరిస్తున్న క్లస్టర్ ఆధారిత విధానం ప్రతి ఒక్కరికీ అవకాశం కల్పిస్తుంది. ఏ జిల్లా లో, ఏ బ్లాకు లో ఏవి ఉత్పత్తి అవుతాయో వాటికి సంబంధించిన క్లస్టర్ సమీపం లో ఏర్పాటవుతుంది. ఉదాహరణ కు జనపనార కు సంబంధించిన పరిశ్రమలు పశ్చిమ బెంగాల్ సమీపం లోని రైతుల ను శక్తివంతం చేశాయి. అపారమైన అటవీ ఉత్పత్తుల ను సేకరించే ఆదివాసీ ల కోసం వారికి దగ్గర లో ఆధునిక ప్రోసెసింగ్ యూనిట్ లను ఏర్పాటు చేస్తున్నాము. వాటికి తోడు వెదురు, ఆర్గానిక్ ఉత్పత్తుల క్లస్టర్ లను కూడా అభివృద్ధి చేస్తున్నాము. సిక్కిమ్ సహా యావత్ ఈశాన్యం ఆర్గానిక్ వ్యవసాయ కేంద్రం గా మారవచ్చును. ఒక ఆర్గానిక్ రాజధాని నే అభివృద్ధి చేయవచ్చును. ఐసిసి కి చెందిన వ్యాపారులందరూ సంకల్పించుకుంటే ఈశాన్య ప్రాంతం లో ఆర్గానిక్ వ్యవసాయం ఒక పెద్ద ఉద్యమం గా మారుతుంది. మీరు అంతర్జాతీయ గుర్తింపు ను సాధించి ప్రపంచ మార్కెట్ లో ఆధిపత్యాన్ని పొందగలుగుతారు. మిత్రులారా, మీరంతా ఎన్నో దశాబ్దాలు గా ఈశాన్య ప్రాంతం లోను, తూర్పు ప్రాంతాలలోను పని చేస్తున్నారు. ప్రభుత్వ చర్యలన్నీ తూర్పు, ఈశాన్య రాష్ట్రాల ప్రజల కు ఎంతో ప్రయోజనం కల్పిస్తాయి. కోల్ కాతా మరో సారి అతి పెద్ద నాయకత్వ స్థానాని కి ఎదుగుతుందని నేను అనుకొంటున్నాను. గత వైభవం అందించే స్ఫూర్తి తో కోల్ కాతా యావత్తు ఈశాన్య ప్రాంతం అభివృద్ధి కి భవిష్యత్తు లో నాయకత్వం వహిస్తుంది. కార్మికులు, సంపద, ఇంకా వనరుల అండదండల తో ఈ ప్రాంతం ఎంత వేగం గా ఎదుగుతుందనేది మీకన్నా బాగా ఎరిగిన వారు ఎవరు ఉన్నారు! మిత్రులారా, ఐదు సంవ‌త్స‌రాల తరువాత అంటే 2025వ సంవత్సరానికల్లా మీ సంస్థ ఏర్ప‌డి వందేళ్లు అవుతుంది. భార‌త‌దేశాని కి స్వాతంత్ర్యం వ‌చ్చి 2022వ సంవత్సరాని కి 75 సంవ‌త్స‌రాలు అవుతుంది. కాబ‌ట్టి మీ సంస్థ‌ కు, స‌భ్యుల‌ కు ఒక గొప్ప నిర్ణ‌యం తీసుకోవ‌డానికి ఇదొక గొప్ప సంద‌ర్భం. ‘ఆత్మ నిర్భ‌ర్ భార‌త్’ ప్రచార ఉద్య‌మం కోసం 50-100 నూతన ల‌క్ష్యాల‌ ను నిర్దేశించుకోవలసిందంటూ ఐసిసి కి నేను విజ్ఞ‌ప్తి చేస్తున్నాను. ఈ ల‌క్ష్యాలు సంస్థ ప‌రం గా కూడా ఉండాలి. ఐసిసి కి సంబంధించిన ప్ర‌తి ప‌రిశ్ర‌మ‌,వ్యాపార సంస్థ‌, దీనికి సంబంధించిన ప్ర‌తి వ్య‌క్తి కి ఈ ల‌క్ష్యాలు ఉండాలి. మీరు ఈ ల‌క్ష్యాల‌ ను నెర‌వేర్చ‌డానికి గాను మీ కృషి ని వేగ‌వంతం చేసే కొద్దీ ఈ ఉద్య‌మం పురోగమిస్తుంది. తూర్పు భార‌త దేశం లో, ఈశాన్య భార‌తం లో వ్యాపిస్తుంది. మిత్రులారా, త‌యారీ రంగం లో బెంగాల్ కు వున్న చరిత్రాత్మ‌కమైన ఉన్నతి ని మనం పున‌రుద్ధ‌రించి తీరాలి. ఈ రోజు న బెంగాల్ ఆలోచించిన విష‌యాన్ని, రేప‌టి రోజు న భార‌త‌దేశం ఆలోచిస్తుంది అనే మాటల ను మ‌నం సదా వింటూనే ఉన్నాము. దీని నుండి మనం ప్రేరణ ను పొంది, ముందుకు సాగాలి. భార‌త‌దేశ ఆర్ధిక వ్య‌వ‌స్థ‌ ను క‌మాండ్ ఎండ్ కంట్రోల్ స్థాయి నుండి ప్ల‌గ్ ఎండ్ ప్లే స్థాయి కి తీసుకు పోవాలి. ఇది పాత‌ కాల‌పు ధోర‌ణి ని అనుసరించవలసిన కాలం కాదు గాని సాహ‌సోపేతమైన నిర్ణ‌యాల ను తీసుకోవ‌లసినటువంటి మరియు సాహసవంతమైన పెట్టుబ‌డుల ను సాధించ‌వలసినటువంటి కాలం. అంత‌ర్జాతీయం గా పోటీ పడేటటువంటి స‌ర‌ఫ‌రా వ్య‌వ‌స్థ‌ ను భార‌త‌దేశం లో స్థాపించవలసిన తరుణం ఆసన్నమైంది. ఇందుకోసం, ప‌రిశ్ర‌మ‌ ల రంగం ఇప్పుడున్న సరఫరా వ్య‌వ‌స్థ‌ లోని సంబంధిత వర్గాలన్నీ సంక్షోభం నుండి బయటపడేందుకు వాటికి తప్పక సాయపడాలి. అలాగే విలువ జోడింపు ప్రక్రియ లోనూ వాటి కి చేయూత ను అందించాలి. మిత్రులారా, ఆత్మ నిర్భ‌ర్ భార‌త్ ప్రచార ఉద్య‌మాన్ని ముందుకు తీసుకుపోతూ, క‌రోనా మ‌హ‌మ్మారి తో పోరాటం చేస్తూనే ఈ ఎజిఎమ్ లో మీరు ముందుకు తీసుకు వ‌చ్చిన అంశం చాలా మహత్త్వపూర్ణమైనటువంటి ప్రాధాన్య‌ాన్ని సంత‌రించుకొంది. ప్ర‌జ‌లు, భూగోళం, లాభాలు అనే ఈ అంశం చాలా ముఖ్య‌మైంది. ఈ మూడూ ప‌ర‌స్పరం విరుద్ధ‌మైన‌వని కొంత‌మంది అనుకుంటారు. అయితే అలాంటిది ఏదీ లేదు. ప్ర‌జ‌లు, భూగోళం‌, లాభాలు అనేవి ఒక‌దాని తో మ‌రొక‌టి ముడిప‌డ్డాయి. ఈ మూడూ ఏకకాలం లో ఎదుగుతాయి మరియు స‌హ‌జీవ‌నం సాగిస్తాయి. ఎల్ఇడి బ‌ల్బుల‌ కు సంబంధించిన మీకు ఒక ఉదాహ‌ర‌ణ ను ఇస్తాను. ఐదారు సంవ‌త్స‌రాల క్రితం ఎల్ఇడి బ‌ల్బు ధ‌ర 350 రూపాయల కంటే ఎక్కువే ఉండేది. ఇప్పుడు అదే బ‌ల్బు 50 రూపాయల వరకు ధర కు దొరుకుతోంది. మీరే ఆలోచించండి.. ఎల్ఇడి బ‌ల్బు ల ధ‌ర‌ ను త‌గ్గించ‌డం వ‌ల్ల అవి దేశ‌వ్యాప్తం గా కోట్లాది కుటుంబాల‌ కు చేరుకొన్నాయి. వీటి ని వీధి దీపాలు గా కూడా వాడుతున్నారు. వీటి సంఖ్య‌ భారీ గా ఉండ‌డం తో వీటి ఉత్ప‌త్తి వ్య‌యం బాగా త‌గ్గింది. అంతే కాదు, లాభాలు కూడా పెరిగాయి. దీని నుండి ల‌బ్ధి ని పొందింది ఎవరు? ప్ర‌జ‌లు ల‌బ్ధి ని పొందారు. విద్యుత్తు బిల్లు త‌క్కువ‌ గా రావడం తో సామాన్య మానవుడి కి లాభం కలిగింది. ఎల్ఇడి బ‌ల్బు ల కార‌ణం గా ఈ రోజు న ప్ర‌తి ఏడాది దేశ‌వ్యాప్తం గా ప్ర‌జ‌లు 19 వేల కోట్ల రూపాయల‌ ను ఆదా చేయ‌గ‌లుగుతున్నారు. ఈ ఆదా అనేది దేశం లోని కోట్లాది మంది పేద‌, మ‌ధ్య‌త‌ర‌గ‌తి ప్ర‌జ‌ల‌ కు మేలు చేసింది. ఈ నిర్ణ‌యం కార‌ణంగా భూగోళం కూడా లాభపడింది. వీటి ని దేశ‌మంతటా ప్ర‌భుత్వ సంస్థ‌ లు అతి త‌క్కువ ధ‌ర‌ కు విక్ర‌యిస్తున్నాయి. వీటి వినియోగం పెర‌గ‌డం వ‌ల్ల ప్ర‌తి ఏడాది కార్బ‌న్ డ‌యాక్సైడ్ ఉద్గారాలు సుమారు గా 40 మిలియ‌న్ ట‌న్నుల మేర త‌గ్గాయి. కాబ‌ట్టి అటు ప్ర‌జ‌లు, ఇటు భూగోళం ఇరు పక్షాలూ ల‌బ్ధి ని పొందాయి. ఇది రెండు పక్షాల కూ విజ‌యం. ఐదారు సంవ‌త్స‌రాలు గా మా ప్ర‌భుత్వం అమ‌లు చేస్తున్న ప‌థ‌కాలను, నిర్ణ‌యాల‌ ను తీసుకుంటే వీటి విష‌యం లో ప్ర‌జ‌లు, భూగోళం, లాభం అనే అంశం చాలా బ‌లం గా అమ‌ల‌వుతున్న‌ట్టు తెలుస్తుంది. ఇక దేశం లోని జల ర‌వాణా మార్గాల‌ కు ప్ర‌భుత్వం ఎందుకు అంత‌గా ప్రాధాన్య‌ాన్ని ఇస్తోందో కూడా మీరు చూశారు. హ‌ల్దియా నుండి బ‌నార‌స్ వ‌ర‌కు ర‌వాణామార్గం ప్రారంభ‌మైంది. ఈ దేశీయ జల ర‌వాణా మార్గాల ను ఈశాన్య‌ భార‌త‌దేశాని కి కూడా విస్త‌రించ‌డం జ‌రుగుతోంది. ఈ నీటి ర‌వాణా మార్గాల కార‌ణం గా ఖ‌ర్చులు తగ్గి ప్ర‌జ‌ల‌ కు మేలు జ‌రుగుతుంది. వీటి కార‌ణం గా భూగోళాని కి మేలు జ‌రుగుతుంది. దేశీయ జ‌ల ర‌వాణా మార్గాల‌ కు ప్రాధాన్య‌ం పెరగ‌డంవ‌ల్ల పెట్రోల్‌, డీజిల్ ల దిగుమ‌తి త‌గ్గుతుంది. రోడ్డు ర‌వాణా కు సంబంధించిన ట్రాఫిక్ స‌మ‌స్య‌ లు త‌గ్గుతాయి. ఇక రవాణా ఖ‌ర్చు లు త‌గ్గ‌డం వ‌ల్ల వ‌స్తువుల ధ‌ర‌ లు దిగివస్తాయి. అంతే కాదు ఆయా వ‌స్తువులు తొంద‌ర‌ గా గ‌మ్య‌స్థానాల‌ కు చేరుతాయి. దీని ద్వారా ఇటు వ్యాపారులు, అటు వినియోగ‌దారులు ల‌బ్ధి పొందుతారు. మిత్రులారా, భార‌త‌దేశం లో ప్ర‌స్తుతం మ‌రో ఉద్య‌మం కొన‌సాగుతోంది. అదేమిటంటే ఒక సారి వినియోగించే ప్లాస్టిక్ ను నిషేధించ‌డ‌మ‌నే ఉద్య‌మం. ఈ విష‌యం లో కూడా ప్ర‌జ‌లు, భూగోళం, లాభాలు అనే అంశం ప్ర‌కార‌మే దీనిని అమ‌లు చేయ‌డం జ‌రుగుతోంది. ఈ ప్లాస్టిక్ నిషేధం చాలా ముఖ్య‌మైంది. ఇది ప‌శ్చిమ బెంగాల్ కు మ‌రింత మేలు చేస్తుంది. ఇక్క‌డ జనపనార వ్యాపారం బ‌లోపేతం కావ‌డానికి ఇది ఉప‌యోగ‌ప‌డుతుంది. ప్లాస్టిక్ నిషేధాన్ని మీరు లాభదాయకం గా మార్చుకుంటున్నారా? జూట్ సాయం తో ప్యాకేజ్ మెటీరియ‌ల్ ను త‌యారు చేసుకుంటున్నారా? ఒక రకం గా చెప్పాలంటే ఇది మీకు ఎంత‌గానో ల‌బ్ధి ని చేకూర్చే అంశం గా మారింది. ఈ అవ‌కాశాన్ని మీరు స‌ద్వినియోగం చేసుకొని మ‌రింత ముందుకు తీసుకు పోవాలి. దీనిని ప‌ట్టించుకోక‌పోతే మీకు ఎవ‌రు సాయం చేయ‌గ‌ల‌రు? కాబ‌ట్టి ఒక సారి ఆలోచించండి.. ప‌శ్చిమ బెంగాల్ లో త‌యారైన జూట్ బ్యాగు దేశం లో అంద‌రి చేతుల్లో క‌నిపిస్తే అది ప‌శ్చిమ బెంగాల్ ప్ర‌జ‌ల‌ కు భారీ గా లాభాల‌ ను అందిస్తుంది. మిత్రులారా, మా ప్ర‌భుత్వం ప్ర‌జ‌ల కేంద్రం గా, ప్ర‌జ‌ల చేత, భూగోళ హితకరం గా అభివృద్ధి కార్య‌క్ర‌మాల‌ ను అమ‌లు చేస్తోంది. ఇది మా పాల‌న‌ లో భాగం గా మారింది. మా ప్ర‌భుత్వ హ‌యాం లో సాంకేతికం గా వ‌స్తున్న మార్పులు కూడా ప్ర‌జ‌లు, భూగోళం, లాభాలు అనే అంశాని కి అనుగుణం గా ఉన్నాయి. యుపిఐ కార‌ణంగా బ్యాంకింగ్ రంగం లో పెను మార్పులు వ‌చ్చాయి. డ‌బ్బు ను ముట్టుకోకుండానే, న‌గ‌దు ర‌హిత లావాదేవీ లు అనునిత్యం నిరంత‌రం గా కొన‌సాగుతున్నాయి. BHIM APP ద్వారా సాగుతున్న లావాదేవీ లు రికార్డుల‌ ను సృష్టిస్తున్నాయి. దేశం లోని పేద‌లు, రైతులు, మ‌ధ్య త‌ర‌గ‌తి వారికి, అన్ని వ‌ర్గాల వారికీ RuPay కార్డు బాగా చేరువైంది. ప్ర‌జాద‌ర‌ణ ను పొందుతోంది. ఇప్పుడు మ‌నం స్వ‌యంస‌మృద్ధియుత భార‌త‌దేశాన్ని గురించి కూడా మాట్లాడుతున్నాం. కాబ‌ట్టి మ‌న రూపే కార్డు ను ఎంతో గ‌ర్వం గా భావించి దానిని ఎందుకు ఉప‌యోగించ‌కూడ‌దు? మిత్రులారా, దేశం లో చాలా కాలం పాటు బ్యాంకింగ్ రంగం సామాన్య ప్ర‌జ‌ల‌ కు దూరం గా వుండేది. బ్యాంకు ల సేవ‌ లు పేద‌ల‌ కు అందేవి కావు. అయితే మా ప్ర‌భుత్వం వ‌చ్చిన తరువాత ఈ ప‌రిస్థితి మారింది. డిబిటి, జ‌న్ ధ‌న్, ఆధార్ మొబైల్ (జెఎఎమ్) వ్య‌వ‌స్థ‌ ల ద్వారా దేశం లోని కోట్లాది ల‌బ్ధి దారుల కు నేరు గా ప్రయోజనాన్ని చేకూర్చ‌డం జ‌రుగుతోంది. ఈ ప‌ని ఎటువంటి అవినీతి కి తావు లేకుండా జ‌రుగుతోంది. అదే విధం గా గ‌వ‌ర్న‌మెంట్ ఇ మార్కెట్ ప్లేస్ (GeM) ద్వారా ప్ర‌భుత్వం తో అనుసంధాన‌మై లాభాలను పొందేందుకు అవ‌కాశం ఏర్ప‌డింది. దేశం లోని చిన్న, మ‌ధ్య త‌ర‌హా ప‌రిశ్ర‌మ‌ లు అవి ఉత్ప‌త్తి చేసే వ‌స్తువుల‌ ను, సేవ‌ల‌ ను ఈ జిఇఎమ్ ప్లాట్ ఫార్మ్ ద్వారా ప్ర‌భుత్వాని కి విక్ర‌యించ‌డం జ‌రుగుతోంది. ఇదిగానీ లేక‌పోతే కొన్ని ల‌క్ష‌ల పెట్టుబ‌డి తో మాత్ర‌మే ప‌రిశ్ర‌మ‌ల‌ ను ఏర్పాటు చేసుకున్న సంస్థ‌ లు నేరు గా కేంద్ర ప్ర‌భుత్వాని కి వాటి యొక్క వ‌స్తువుల‌ ను, సేవ‌ల‌ ను విక్ర‌యించ‌డం సాధ్యం కాదు. కాబ‌ట్టి ఐసిసి కి నా విజ్ఞ‌ప్తి ఏమిటంటే మీరు మీ స‌భ్యుల‌ కు, అనుబంధ త‌యారీ దారీ సంస్థ‌ల‌ కు చెప్పండి. ఎంత వీలైతే అంత ఎక్కువ‌ గా జిఇఎమ్ లో చేర‌మ‌ని చెప్పండి. మీకు సంబంధించిన ప్ర‌తి త‌యారీదారు ఇందులో చేరితే చిన్న చిన్న వ్యాపారులు వారి యొక్క ఉత్ప‌త్తుల‌ ను నేరు గా ప్ర‌భుత్వాని కి విక్ర‌యించుకోవ‌చ్చును. మిత్రులారా, భూగోళం గురించి మాట్లాడుకుంటున్నాం. ఐఎస్ఎ అంటే అంత‌ర్జాతీయ సౌర వేదిక ను గురించి మీకు కూడా తెలుసును. ఇది అంత‌ర్జాతీయం గా ఒక అతి పెద్ద ఉద్య‌మం. సౌర విద్యుత్తు ఉత్ప‌త్తి ద్వారా భార‌త‌దేశం పొందుతున్న ప్ర‌యోజ‌నాల ను గురించి ఇత‌ర దేశాల‌ తో పంచుకోవ‌డానికి కృషి చేస్తున్నాము. ఈ సంద‌ర్భం గా ఇండియ‌న్ చాంబ‌ర్ ఆప్ కామ‌ర్స్ కు ఒక విజ్ఞ‌ప్తి చేస్తున్నాను. మ‌న దేశంలో నవీకరణయోగ్య శక్తి రంగం, సౌర విద్యుత్తు ఉత్ప‌త్తి లకు సంబంధించి ల‌క్ష్యాల‌ ను అందుకోవ‌డానికి గాను మీరు మీ సేవ‌ల‌ ను, పెట్టుబ‌డుల‌ ను విస్తృతం చేయాల‌ని కోరుతున్నాను. నాణ్య‌మైన బ్యాట‌రీ ల త‌యారీ కి సంబంధించి పరిశోధన మరియు అభివృద్ధి (ఆర్ & డి) లో, త‌యారీ లో పెట్టుబ‌డులు పెట్టండి. త‌ద్వారా దేశం లోని సోలార్ ప్యానెల్ ప‌వ‌ర్ స్టోరేజీ సామర్థ్యాన్ని పెంచ‌డానికి దోహ‌దం చేయండి. ఈ ప‌ని లో ఇప్ప‌టికే ఉన్న చిన్న, మ‌ధ్య త‌ర‌హా ప‌రిశ్ర‌మ‌ల‌ కు, ఇంకా అటువంటి ఇత‌ర సంస్థ‌ల‌ కు చేయూత ఇవ్వండి. మారుతున్న కాలం లో సోలార్ రీచార్జబుల్ బ్యాట‌రీ లు ఒక పెద్ద విపణి గా అవ‌త‌రించ‌నున్నాయి. దీనికి భారతీయ ప‌రిశ్ర‌మ నేతృత్వం వ‌హించ‌గ‌ల‌దా? ఈ రంగం లో భార‌త‌దేశం భారీ కేంద్రం గా మార‌గ‌ల‌దు. భార‌త‌దేశాని కి స్వాతంత్ర్యం వ‌చ్చి 2022వ సంవత్సరం నాటికి 75 సంవ‌త్స‌రాలు అవుతుంది. ఐసిసి ఏర్పడి 2025వ సంవత్సరం కల్లా వంద సంవ‌త్స‌రాలు అవుతుంది. ఈ సంద‌ర్భాల‌ ను పుర‌స్క‌రించుకొని ఐసిసి, ఐసిసి స‌భ్యులు పైన తెలియ‌జేసిన అంశాల‌ వారీ గా ల‌క్ష్యాల‌ ను ఏర్ప‌రుచుకొని కృషి చేయవలసిందిగా కోరుతున్నాను. మిత్రులారా, అవ‌కాశాన్ని గుర్తించవలసిన తరుణం ఇది. మీ సత్తాను చాటుకోండి; మరి నూత‌న శిఖ‌రాల‌ కేసి సాగిపోండి. ఇది అతి పెద్ద సంక్షోభం అయినపక్షం లో, దీని నుండి మనం పెద్ద పాఠాలను స్వీకరిస్తూనే పూర్తి ప్రయోజనాన్ని పొందే తీరాలి. ఈ ల‌క్ష్య సాధ‌న లో ప్రభుత్వం మీ పట్ల పూర్తి స్థాయి లో వచనబద్ధురాలు అయి ఉంది అని నేను మీకు భరోసా ను ఇస్తున్నాను. నూతన నిర్ణ‌యాల‌ తో స్వేచ్ఛ‌ గా ముందుకు సాగండి. నూతన ఉత్సాహం తో అడుగులు వేయండి. స్వ‌యంస‌మృద్ధియుత భార‌త‌దేశం సాధ‌న‌ కు ఆత్మ‌విశ్వాసం తో అడుగులు వేసే భార‌త‌దేశ‌ం పునాది గా ఉంటుంది. గురుదేవులు టాగోర్ త‌న ‘నూతోన్ జుగేర్ భోర్’ కవిత లో – చోలాయ్ చొలాయ్ బాజ్ బే జోయ‌ర్ మేరీ, పాయేర్ బేగి పోత్ కెటె జాయ్ కోరిష్ నార్ దేరి అని అన్నారు. ఈ మాటల కు ప్ర‌తి ప్ర‌గ‌తిదాయ‌క అడుగు ను ప్ర‌క‌టిస్తాం. ప్ర‌గ‌తి ని సాధించే అడుగులు నూత‌న మార్గాన్ని సృష్టిస్తాయి. ఇక ఆల‌స్యం చేయ‌కండి అని భావం. ఇది ఎంత గొప్ప మంత్రమో ఒక సారి ఆలోచించండి. పరుగులు తీసే పాదాలే సరిక్రొత్త మార్గాన్ని తయారుచేసేస్తాయి. ఇంత పెద్ద ప్రేరణ మన ముందు ఉన్నప్పుడు మరి ఇక ఆగే ప్ర‌స‌క్తి తలెత్తదు. మీరు మీ సంస్థ ఏర్ప‌డి వంద ఏళ్లు అయిన సంద‌ర్భం గా చేసుకోబోయే సంబ‌రాల నాటి కి – దేశాని కి స్వాతంత్ర్యం వ‌చ్చి 75 సంవ‌త్స‌రాలు నిండుతున్న స‌మ‌యానికి – స్వ‌యంస‌మృద్ధియుతమైనటువంటి భార‌తదేశం ఆవిష్కరణ పథం లో మ‌న దేశం చాలా ముందుకు పయనించి ఉంటుంద‌న్న పూర్తి నమ్మకం నాలో ఏర్పడింది. మ‌రోసారి, మీ అంద‌రికీ అనేకానేక శుభాకాంక్షలు. ఆరోగ్యం గా ఉండండి.. సుర‌క్షితం గా ఉండండి. అనేకానేక ధన్యవాదాలు. జాగ్రత్త తీసుకోండి.